stanford-oval/wikipedia huggingface dataset:
Zoia Ceaușescu

Zoia Ceaușescu vuonna 1981
Zoia Ceaușescu (1. maaliskuuta 1949 – 20. marraskuuta 2006) oli romanialainen matemaatikko. Hän oli maan pitkäaikaisen diktaattorin Nicolae Ceaușescun ja tämän vaimon Elenan ainoa tytär sekä Valentin ja Nicu Ceaușescun sisar.
Ceaușescun henkilökohtainen elämä oli tiukemmin vanhempiensa kontrolloimaa kuin hänen veljiensä elämä. Hänet nimettiin partisaani Zoja Kosmodemjanskajan mukaan. Ceaușescu opiskeli matematiikkaa ja väitteli vuonna 1977 filosofian tohtoriksi Bukarestin yliopistosta. Ceaușescu työskenteli tutkijana Romanian akatemian Matematiikan instituutissa ja johti vuoteen 1989 Tieteellis-teknillisen luomisen kansallisinstituuttia (Institutul Național pentru Creație Științifică și Tehnică, INCREST). Hänen on kerrottu aikoinaan uhmanneen vanhempiensa tahtoa liikkumalla boheemeissa taiteilijapiireissä juhlien. Ceaușescu tapasi 1980-luvun alussa insinööri Mircea Opreanin, jonka kanssa meni vanhempiensa hyväksynnällä naimisiin. Vanhempien on kerrottu vastustaneen useita aiempia suhteita, joissa väitetysti kumppaneina olivat muiden muassa poliitikko Petre Roman ja kirjailija Petru Popescu. Roman itse myöhemmin kiisti huhut tällaisesta suhteesta 1970-luvulla. Ceaușescu oli naimisissa Opreanin kanssa kuolemaansa saakka.
Vallankumouksen aika ja myöhemmät vaiheet

Ceaușescu pidätettiin ennen kuin hänen vanhempansa teloitettiin 25. joulukuuta 1989. Vallankumoukselliset saapuivat Ceaușescun ja hänen miehensä Opreanin asunnolle Bukarestissa 22. joulukuuta 1989. He kiinnittivät huomionsa aikansa romanialaisilla mittapuilla korkeaan elintasoon. Elinolojen ylellisyyttä kuitenkin liioiteltiin ajan televisiolähetyksissä. Tammikuussa 1990 bukarestilainen sanomalehti korosti Ceaușescun suhdehuhuja ja väitti hänen olleen lähes aina alkoholin vaikutuksen alainen. Häntä nimitettiin "nymfomaaniksi" ja hänen väitettiin käyneen kahdesti katkaisuhoidossa.
Ceaușescu vietti kuukausia vangittuna epäiltynä osuudesta Romanian huonoihin taloudellisiin oloihin. Vuonna 1990 tällaisista rikoksista myönnettiin yleinen armahdus, mutta kaikista syytteistä Ceaușescua vastaan luovuttiin vasta vuonna 1996. Häntä ei enää hyväksytty entiseen työpaikkaansa (INCREST), ja hän jäi eläkkeelle terveysperustein vuonna 1996. Tiettävästi hän sai ensimmäisen kerran hoitoa syöpätautiin samana vuonna. Viimeisinä elinvuosinaan Ceaușescu oli osallisena oikeuskiistoissa Romanian valtiota vastaan. Hänelle myönnettiin oikeuden päätöksellä palautettaviksi kultakoruja, maalauksia ja kirjaharvinaisuuksia, jotka oli takavarikoitu Romanian vallankumouksen yhteydessä. Ceaușescu vaati myös vanhempiensa jäänteiden kaivamista haudasta. Hän ei ollut enää itse julkisuudessa vaan kommunikoi tiedotusvälineiden kanssa lakimiehensä välityksellä. Ceaușescu kuoli keuhkosyöpään sairaalassa vuonna 2006, mutta veli Valentin jatkoi haudan avaamisen ajamista siskonsa kuoltua. Ceaușescu oli epäillyt, olivatko hänen vanhempansa todella haudattuina Ghencean hautausmaalle. Lopulta vuonna 2010 Nicolae ja Elena Ceaușescun haudat avattiin, ja DNA-tutkimus vahvisti jäänteiden olevan heidän.
West India Quayn asema

West India Quayn asema on liikennepaikka Docklands Light Railwaylla Lontoon Tower Hamletsin kaupunginosassa Canary Wharfin pohjoispuolella, Lontoon matkakortin vyöhykkeellä 2. Se sijaitsee noin 50 metriä etelään North Quayn raideristeyksestä ja 130 metriä pohjoiseen Canary Wharfin asemasta, ollen yksi lyhimmistä kahden aseman välimatkasta maailmassa. Asema avattiin 31. elokuuta 1987, mutta se oli suljettuna vuosina 1991–1993 lähialueen uudelleenrakentamisen vuoksi.
Asemalla on neljä raidetta ja kaksi laituria. Normaaliliikenteessä etelään kulkevat junat käyttävät kahta itäisintä raidetta, Stratfordiin kulkevat läntistä keskiraidetta ja keskustaan läntisintä raidetta.
Aiheesta muualla

Kuvia tai muita tiedostoja aiheesta West India Quayn asema Wikimedia Commonsissa
Tōkaidō Shinkansen

700-sarjan Shinkansen, joka lopetti kulun Tokaido Shinkansen-linjalla joulukuussa 2019.
Tōkaidō Shinkansen (jap. 東海道新幹線) on vuonna 1964 Tokion ja Shin-Ōsakan välille avattu 515 kilometriä pitkä Shinkansen-linja. Linja on lajinsa ensimmäinen, ja sitä liikennöi JR Central. Muita linjan palvelemia suuria kaupunkeja ovat Kioto, Nagoya, Shizuoka ja Jokohama. Linjan läntinen jatke on San'yō Shinkansen.
Historia

Tōkaidō Shinkansenia kehiteltiin alun perin vuonna 1940 nopeaksi rautatielinjaksi Tokion ja Shimonosekin (ja sitä kautta Manner-Aasian) välille. Toinen maailmansota kuitenkin keskeytti projektin alkuveiheisiinsa, mutta aloitetut maanostot ja kaivetut tunnelit helpottivat linjan rakentamista myöhemmin. Nykyisen linjan rakentaminen alkoi vuonna 1959 ja valmistui vuonna 1964, samoihin aikoihin Tokiossa pidettyjen vuoden 1964 kesäolympialaisten kanssa. Ensimmäiset junat kulkivat Tokion ja Osakan välillä 1. lokakuuta samana vuonna. Linja on nimetty Japanissa vuosisatoja käytössä olleen Tōkaidō-reitin mukaan.
Vuonna 2003 linjalle avattiin uusi Shinagawan asema Tokion keskustan eteläpuolella. Samaan aikaan tehtiin merkittävä aikatalu-uudistus ja nopeita Nozomi-vuoroja lisättiin. Linjalle on suunnitteilla uusi Biwako-Rittōn asema Kioton itäpuolelle.
Junat ja vuorot

Koska Tōkaidō Shinkansen kulkee Japanin kolmen suurimman metropolialueen läpi, se on Shinkansen-reiteistä käytetyin. Matka Tokiosta Osakaan kestää 2,5 tuntia. Vuonna 2006 Tōkaidō Shinkansenilla kulki päivässä 301 junaa ja ruuhka-aikoina Tokiosta on 12 lähtöa tunnissa. Vuodessa matkustajia oli 144 miljoonaa, päivässä 393 000. Keskimäärin junat olivat myöhässä 0,6 minuuttia. Nopeimman Nozomi-junan osuus matkoista on tasaisesti kasvanut sen käyttöönotosta lähtien; 2006 yli puolet matkoista tehtiin Nozomilla. Alun perin matka Hikarilla Tokiosta osakaan kesti neljä tuntia vuonna 1964. Huippunopeus linjalla on 270 kilometriä tunnissa.
Tōkaidō Shinkansenilla on käytössä kolme eri junatyyppiä: nopeimmasta hitaimpaan nämä ovat Nozomi (toive), Hikari (valo) ja Kodama (kaiku). Nozomi otettiin käyttöön vuonna 1992. Jotkut junat jatkavat San'yō Shinkansenia pitkin Fukuokaan saakka. Linjalla on käytössä vain yksi junasarja:
N700-sarjan Shinkansen: Nozomi, Hikari ja Kodama
Asemat

| Asema | Japaniksi | Erillisalue tai kaupunki | Vaihtoyhteydet |
| --- | --- | --- | --- |
| Tokio | 東京 | Chiyoda | Tokion metron Marunouchi-linja, Keiyō-linja, Yamanote-linja, Keihin-Tōhoku-linja, Chūō-päälinja, Sōbu-päälinja, Tōkaidō-päälinja, Yokosuka-linja, Tōhoku Shinkansen, Jōetsu Shinkansen ja Nagano Shinkansen |
| Shinagawa | 品川 | Minato (Tokio) | Yamanote-linja, Keihin-Tōhoku-linja, Tōkaidō-päälinja, Yokosuka-linja ja Keikyū-päälinja |
| Shin-Yokohama | 新横浜 | Kōhoku-ku, Yokohama | Yokohama-linja, Jokohaman metron kolmas linja |
| Odawara | 小田原 | Odawara | Tōkaidō-päälinja, Shōnan-Shinjuku-linja, Odakyū-Odawara-linja, Izu-Hakonen rautatien Daiyūzan-linja, Hakone-Tozan-linja |
| Atami | 熱海 | Atami | Tōkaidō-päälinja, Itō-linja |
| Mishima | 三島 | Mishima | Tōkaidō-päälinja, Izu-Hakonen rautatien Sunzu-linja |
| Shin-Fuji | 新富士 | Fuji | – |
| Shizuoka | 静岡 | Aoi-ku, Shizuoka | Tōkaidō-päälinja |
| Kakegawa | 掛川 | Kakegawa | Tōkaidō-päälinja, Tenryū-hamanakon rautatie |
| Hamamatsu | 浜松 | Chūō-ku, Hamamatsu | Tōkaidō-päälinja, Enshūn rautatie (Shin-Hamamatsun asema) |
| Toyohashi | 豊橋 | Toyohashi | Tōkaidō-päälinja, Iida-linja, Meitetsun Nagoyan linja, Toyotetsun Atsumi-Linja, Toyotetsun Azumada-linja |
| Mikawa-Anjō | 三河安城 | Anjō | Tōkaidō-päälinja |
| Nagoya | 名古屋 | Nakamura-ku, Nagoya | Tōkaidō-päälinja, Chūō-päälinja, Kansain päälinja, Nagoyan metro, Meitetsun Nagoyan päälinja (Meitetsun Nagoyan asema), Kintetsun Nagoyan linja (Kintetsun Nagoyan asema), Aonami-linja |
| Gifu-Hashima | 岐阜羽島 | Hashima | Meitetsun Hashiman linja (Shin-Hashiman asema) |
| Maibara | 米原 | Maibara | Tōkaidō-päälinja, Biwako-linja, Hokuriku-päälinja, Ōmin rautatie |
| Kioto | 京都 | Shimogyō-ku, Kioto | Biwako-linja, JR:n Kioton linja, Saganon linja, Naran linja, Kintetsun Kioton linja, Kioton metro |
| Shin-Ōsaka | 新大阪 | Yodogawa-ku, Osaka | San'yō Shinkansen, JR:n Kioton linja, Osakan metro |
Viitteet ja lähteet

↑  Dave Fossett: Shinkansen Routes and Services (Arkistoitu – Internet Archive)
↑  Biting the Bullet by Christopher P. Hoodline
Aiheesta muualla

Kuvia tai muita tiedostoja aiheesta Tōkaidō Shinkansen Wikimedia Commonsissa
Tōkaidō Shinkansenin asemat (Arkistoitu – Internet Archive)
JR Centralin Data Book vuodelta 2006: tilastoja (Arkistoitu – Internet Archive)
Shinkansen
Linjat: Tōkaidō | San’yō | Tōhoku | Jōetsu | Hokuriku | Kyūshū | Hokkaidō
Mini-Shinkansenit: Yamagata | Akita   Tulevat linjat: Chūō   Perutut linjat: Narita
Junasarjat: 0-sarja | 100-sarja | 200-sarja | 300-sarja | 400-sarja | 500-sarja | 700-sarja | N700-sarja | 800-sarja | E1-sarja | E2-sarja | E3-sarja | E4-sarja | E5-sarja | E6-sarja | E7-sarja | W7-sarja | H5-sarja | L0-sarja
Tōkaidō Shinkansen kartalla.
N700-sarjan Shinkansen
Ämmänarkku

| Ämmänarkku |
| --- | --- |
 Ämmänarkku retkeilyreitin varrelta nähtynä
Valtiot:  Suomi 
Paikkakunta:  Hailuoto
Koordinaatit:  64°59′53″N, 24°35′55″E
Järvinumero:  99.610.1.019
Mittaustietoja
Pinnankorkeus:  2,1 m
Rantaviiva:  0,55 km 
Pinta-ala:  0,01 km² 
 fiÄmmänarkku 
Ämmänarkku on pieni järvi ja luonnonsuojelualue Hailuodon kunnassa saaren lounaisosassa lähellä Matikanniemeä. Se sijaitsee noin neljän kilometrin päässä Kirkonkylältä länteen ja noin viisi kilometriä Marjaniemestä eteläkaakkoon. Hailuodon retkeilyreitteihin kuuluva Marjaniemen ja Ison Sunikarin välisen reitti kulkee järven sivuitse. Järveen ei laske virtavesiä, eikä sillä ole lainkaan lasku-uomaa. Järvessä on yksi pieni saareke.
Zhuang Xiaoyan

| Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Mitalit> Maa:   Kiina.Naisten judo. Olympialaiset  | Maa:   Kiina> Naisten judo. |
| --- | --- | --- | --- |
|  Kultaa | Barcelona 1992 |  yli 72 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Barcelona 1991 | avoin luokka |  |
| Aasian kisat  | Aasian kisat  | Aasian kisat  |  |
|  Kultaa | Peking 1990 | avoin luokka |  |
Zhuang Xiaoyan (kiin. 莊 曉岩, s. 4. toukokuuta 1969 Shenyang, Liaoning) on kiinalainen judon olympiavoittaja ja maailmanmestari.
Zhuang voitti olympiakultaa yli 72 kg:n painoluokassa Barcelonassa 1992 kukistettuaan loppuottelussa kuubalaisen Estela Rodríguezin ipponin arvoisella kami-shiho-gatame-heitolla ajassa 2.42. Zhuang voitti maailmanmestaruuden avoimessa luokassa Barcelonassa 1991 kukistettuaan tuolloinkin Rodríguezin loppuottelussa. Zhuang saavutti kultaa Aasian kisojen avoimessa luokassa Pekingissä 1990.
Zuihō-luokka

| Zuihō-luokka / 瑞鳳型 |
| --- | --- |
 Piirros luokan aluksesta

Tekniset tiedot
Uppouma:  11 443 t (standardi)
Pituus:  201,45 m (vesiraja) 204,8 m (kokonaispituus)
Leveys:  18,2 m
Syväys:  6,64 m
Koneteho:  52 000 shp
Nopeus:  28 solmua
Miehistöä:  785
Aseistus
Meritorjunta:  30 × lentokonetta
Ilmatorjunta:  8 × 127 mm/40 type 89 -tykkiä 8 × 25 mm ilmatorjuntatykkiä
Zuihō-luokka (jap. 瑞鳳型) oli Keisarillisen Japanin laivaston kahden lentotukialuksen muodostama alusluokka, jonka alukset valmistettiin alun perin sukellusveneiden emälaivoiksi.
Alukset

Keisarillisen Japanin laivasto päätti 1930-luvun puolivälissä valmistaa kaksi sukellusveneiden emälaivaa, joista ensimmäinen Tsurugisaki otettiin palvelukseen 1939. Toisen aluksen Takasakin rakennustyöt keskeytettiin pian vesillelaskun jälkeen ja se valmistui lentotukialus Zuihōna joulukuussa 1940. Vuoden 1941 alussa poistettiin Tsurugizaki palveluksesta ja se muutettiin lentotukialus Shōhōksi, joka otettiin palvelukseen alkuvuodesta 1942.
| Nimi | Telakka | Kölinlasku | Vesille | Valmis | Kohtalo |
| --- | --- | --- | --- | --- | --- |
| Zuihō | Yokosukan laivastoarsenaali | 20. kesäkuuta 1935 | 19. kesäkuuta 1936 | 27. joulukuuta 1940 | upotettu 25. lokakuuta 1944 |
| Shōhō  | Yokosukan laivastoarsenaali | 3. joulukuuta 1934 | 1. kesäkuuta 1935 | 15. tammikuuta 1939 | upotettu 7. toukokuuta 1942 |
Ylitornion rautatieasema

Ylitornion rautatieasema (lyh. Ytr, ruots. Övertorneå järnvägsstation) on Suomen rataverkolla rataosalla Tornio–Kolari sijaitseva rautatieasema. Se sijaitsee Ylitornion kunnan keskustaajamassa, noin 62 kilometriä pohjoiseen Tornion rautatieasemalta. Liikennepaikalla on ainoastaan henkilöliikennettä. Ylitornion rautatieasema avattiin liikenteelle 1927.
Ylitornion alkuperäinen asemarakennus vuodelta 1927 oli todennäköisesti Thure Hellströmin suunnittelema, kuten muutkin Tornion ja Kaulinrannan välisten asemien rakennukset. Alkuperäinen asemarakennus on purettu, ja nykyisin Ylitorniolla on enää yksinkertainen seisakekatos.
Windows Aero

"Windows Aero" -tila.
Aeron käyttämä Segoe UI -fontti.
Windows Aero on nimi Windows Vistan ja Windows 7:n käyttöliittymälle.
Se on akronyymi sanoista Authentic, Energetic, Reflective and Open, joka tarkoittaa suomeksi vapaasti kääntäen: Aito, innokas, kuvastava ja avoin.
Näkyvimmät Aeron uudistukset ovat ne, että se lisää ikkunoihin lasi- ja läpinäkyvyystehosteita ja esimerkiksi ikkunaa pienennettäessä ja suurennettaessa ikkuna "lentää" takaisin alapalkkiin. Myös ainoa kolmiulotteinen tehoste, Flip3D-toiminto voidaan laskea osaksi Aeroa. Se ei ole käytössä, mikäli Aerokaan ei ole. Aerossa on myös monia muitakin kuin visuaalisia uudistuksia. Oletusfonttina Aerossa on Segoe UI.
Tekniset vaatimukset

Vähintään 32-bittiset värit
Windows Display Driver Model (WDDM) -ajurit
OpenGL-kutsut käännetään ajon aikana DirectX-kutsuiksi
On suositeltavaa, että muistin siirtonopeus on ainakin 2 Gt/s
Grafiikkakortti, joka käyttää AGP 8X- tai PCI Express x16 -väylää
Laitteistopohjainen 3D-kiihdytys, joka täyttää DirectX 9.0c -vaatimukset
Kyky piirtää ~1,5 miljoonaa kolmiota sekunnissa, yhden ikkunan koostuessa ~150 kolmiosta
Suositellaan 64 Mt näyttömuistia 1 024 x 768-tarkkuudelle, 128 Mt videomuistia 1 600 x 1 200-tarkkuudelle.
Luettelo suositelluista näytönohjaimista

ATI: Radeon 9500, 9600, 9700, 9800, X300, X600, X700, X800, X850, X1300, X1600, X1700, X1800, X1900, X1950, 2000 Series (ja uudemmat)
Nvidia: FX 5200, 5500, 5600, 5700, 5800, 5900, 5950, 6100, 6150, 6200, 6600, 6800, 7300, 7600, 7800, 7900, 7950, 8600, 8800 (ja uudemmat)
Ylioppilaiden Raittiusyhdistys

Matti Helenius-Seppälä ja Alli Trygg-Helenius raittiusvalistusta jakamassa.
Ylioppilaiden Raittiusyhdistys (1886–1993) oli Helsingissä toiminut, raittiusaatetta ajanut yhdistys. Yksi sen puheenjohtajista 1900-luvun alussa oli kansanedustaja Matti Helenius-Seppälä.
1970-luvulla Ylioppilaiden Raittiusyhdistys YRY markkinoi itseään tajunnan laajentajana. Se muutti Raitis Ylioppilas -lehtensä nimen Valkolakiksi. Yhdistyksen toiminta lakkasi, kun Sosiaali- ja terveysministeriö ja RAY yhdistivät raittiusjärjestöt. Suomen akateeminen raittiusliitto (SARL) sijoitettiin työväen raittiusyhdistysten kanssa Elämäntapaliittoon.
Aiheesta muualla

Viinalakko jäi 80-luvulle (linkki kuollut 9.8.2013) (Arkistoitu – Internet Archive) Ylioppilaslehti 1996
Yhdistysrekisterimerkintä
Kirjallisuutta

Tuominen, Uuno: Ylioppilaiden raittiusyhdistys vuosina 1886 - 1936.  Gummerus, 1936.
Ikonen, Vilho: Ylioppilaiden raittiusyhdistys vuosina 1936 - 1961.  Ylioppilaiden raittiusyhdistys, 1963.
Zoja Rudnova

Zoja Rudnova (19. elokuuta 1946 Moskova – 12. maaliskuuta 2014 Moskova) oli Neuvostoliittoa edustanut, Euroopan parhaisiin naispelaajiin 1960-luvun lopulla ja 1970-luvun alkupuoliskolla kuulunut pöytätennispelaaja. Hän voitti kaksi maailmanmestaruutta ja kymmenen Euroopan-mestaruutta. Kaksinpelin Euroopan-mestaruuden hän voitti vuosina 1970 ja 1972. Rudnova voitti Euroopan TOP 12 -turnauksen vuonna 1974.
Saavutukset > MM-mitalit

Naisten kaksinpeli
Pronssia 1967
Naisten nelinpeli
Kultaa 1969 (parina Svetlana Grinberg)
Pronssia 1967 (parina Svetlana Grinberg)
Sekanelinpeli
Pronssia 1967  (parina Anatoli Amelin)
Naisten joukkuekilpailu
Kultaa 1969
Hopeaa 1967
Lähde:
Saavutukset > EM-mitalit

Naisten kaksinpeli
Kultaa 1970, 1972
Hopeaa 1968
Pronssia 1964, 1974
Naisten nelinpeli
Kultaa 1970 (parina Svetlana Grinberg)
Hopeaa 1968
Pronssia 1972, 1974
Sekanelinpeli
Kultaa 1968, 1970, 1972, 1974 (parina Stanislav Gomozkov)
Pronssia 1976
Naisten joukkuekilpailu
Kultaa 1970, 1974, 1976
Hopeaa 1968
Lähde:
Yosemitenlaakso

Näkymä Yosemitenlaaksoon, vasemmalla El Capitan, keskellä Half Dome ja oikealla Bridalveil Fall.
Yosemitenlaakso on jäätikön kuluttama U-laakso Yosemiten kansallispuistossa Kaliforniassa. Tämä loivasti kaartuva laakso on pituudeltaan 11 kilometriä ja leveydeltään 0,8–1,6 kilometriä, ja sen pohjalla virtaa Mercedjoki. Laakso on kuuluisa monista luonnonnähtävyyksistään: 900–1 200 korkeista kallioseinämistä, jylhistä doomeista ja vesiputouksista.
Yosemitenlaakson jylhin muodostelma on El Capitan -niminen graniittikallio, joka kohoaa 1 100 metrin korkeuteen laakson pohjalta ja 2 307 metrin korkeuteen meren pinnasta. Laakson pohjukassa kohoava Half Dome on 2 693 metriä korkea vuori, jonka laelta avautuu esteetön näkymä ympäristöön.
Yosemitenlaakson matkailukartta vuodelta 1931.
Yosemiten putoukset on laakson suurin vesiputous ja yksi maailman korkeimmista vesiputouksista, kokonaiskorkeudeltaan peräti 740 metriä. Se jakautuu ylempään ja alempaan putoukseen sekä niiden väliin jäävän koskivyöhykkeeseen. Muita puiston alueella sijaitsevia vesiputouksia ovat Bridalveil Fall, Nevada Fall, Ribbon Fall ja Vernal Fall.
Kesällä Yosemitenlaakson lämpötila voi kohota jopa 32 celsiusasteeseen ja ukkospuuskat ovat tavallisia. Talvella lämpötila laskee pakkasen puolelle laaksoa ympäröivillä huipuilla mutta pysyttelee yleensä nollan yläpuolella laakson pohjalla. Laaksossa kasvaa enimmäkseen havupuita, muun muassa mammuttipetäjiä, korkeammilla rinteillä myös vuorihemlokkeja ja kontortamäntyjä.
Yosemitenlaaksossa vierailee paljon matkailijoita kesällä. Suosittuja aktiviteetteja ovat etenkin vaellus ja kalliokiipeily. Matkailijoita varten on rakennettu leirintäalueita ja lomamökkejä. Laaksossa sijaitsee myös Yosemiten kansallispuiston opastuskeskus ja museo, jossa esitellään miwokien ja paiutien kulttuuria.
Näkymä Yosemitenlaaksoon Glacier Pointin laelta.
Zabrze

| Zabrze |
| --- | --- |
 Ulica Wolności (”vapaudenkatu”) ja Admiral-rakennus.
 lippu:  vaakuna
 Zabrze
 Koordinaatit: 50°18′N, 18°47′E 
Valtio:  Puola
Voivodikunta:  Sleesia
Piirikunta:  ei piirikuntaa
Kunta:  ei kuntaa
Hallinto:  
 – Pormestari:  Małgorzata Mańka-Szulik
Pinta-ala:  
 – Kokonaispinta-ala:  80.47 km²
Väkiluku (2009):  188 122
 – Väestötiheys:  2337.79 as./km²
Aikavyöhyke:  UTC+1
 – Kesäaika:  UTC+2
 
 http://www.zabrze.pl/ 
Infobox OKVirheellinen NIMI-arvo: 
Zabrze (Sleesian: Zobrze; vuosina 1915–1945 saks. Hindenburg (Oberschlesien)) on kaupunki Etelä-Puolassa Sleesian voivodikunnassa. Vuonna 2009 siellä oli 188 122 asukasta. Zabrze oli pitkään preussilaisen ja saksalaisen vallan alla. Se oli merkittävä kaivoskaupunki 1800-luvun lopusta alkaen. Saksalaiset nimesivät kaupungin Hindenburgiksi 1915 kenraalimarsalkka Paul von Hindenburgin kunniaksi. Vuonna 1945, kun kaupunki liitettiin taas Puolaan, se palautettiin vanhalle puolankieliselle nimelleen.
Kaupungin jalkapallojoukkue Górnik Zabrze voitti Puolan mestaruuden 14 kertaa vuosien 1957 ja 1986 välillä. Vuonna 1970 se pelasi UEFA cupin finaalissa.
Aiheesta muualla

Kuvia tai muita tiedostoja aiheesta Zabrze Wikimedia Commonsissa
Kaupungin kotisivut
Ulica Jagiellońska
Zac Farro

| Zachary Farro |
| --- | --- |

Henkilötiedot
Syntynyt: 4. kesäkuuta 1990 (ikä 34) Franklin, Tennessee
Ammatti:  rumpali
Muusikko
Tyylilajit:  pop-punk pop-rock
Soittimet:  rummut
Yhtyeet:  Paramore
Levy-yhtiöt:  Fueled By Ramen
Aiheesta muualla
zacfarro.co
  [ Muokkaa Wikidatassa ] [ ohje ]  
Zachary Wayne ”Zac” Farro (s. 4. kesäkuuta 1990 Franklin, Tennessee) on Paramore-yhtyeen rumpali ja HalfNoise-yhtyeen perustaja. Zac aloitti rumpujen soiton 9-vuotiaana. Hänen musiikilliset esikuvansa ovat olleet Dave Grohl, William Goldsmith ja Riley Breckenridge.
Farro syntyi Voorheesissä, New Jerseyn osavaltiossa, Janine ja Wayne Farron kolmanneksi lapseksi. Zacilla on kolme veljeä (kaksi isoveljeä, Nate ja Josh, ja yksi pikkuveli Jonathan) sekä yksi pikkusisko Isabelle. Hänen vanhemmillaan oli ravintola, jossa Zac on auttaut sisarustensa ja bändikaverinsa Hayley Williamssin kanssa. Farrojen vanhemmat erosivat vuonna 2008.
Zacilla ja hänen veljellään Joshilla, joka soittaa kitaraa Paramore-bändissä, oli yhteinen bändi nimeltä Rainbow. Veljekset tapasivat Hayley Williamsin yksityisopetuksessa 2000-luvun alkupuolella ja he kaikki huomasivat, kuinka hyvin sopisivat soittamaan yhteen. Bändi perustettiinkin pian vuonna 2004 ja se on saavuttanut maailmanlaajuisen suosion. Joulukuussa 2010 Zac Farro jätti Paramore-yhtyeen yhdessä veljensä kanssa. Hän palasi yhtyeeseen vuonna 2017.
Farro voitti ensimmäiset Grammy-palkintonsa vuonna 2024, kun Paramoren albumi This Is Why valittiin parhaaksi rock-albumiksi ja sen samanniminen kappale parhaaksi vaihtoehtomusiikkiesitykseksi.
Aiheesta muualla

Wikimedia Commonsissa on kuvia tai muita tiedostoja aiheesta .
Paramoren kotisivut
Paramoren suomalaiset fanisivut (Arkistoitu – Internet Archive)
Paramore
| --- | --- |
Studioalbumit::   All We Know Is Falling  Riot!  Brand New Eyes  Paramore  After Laughter  This Is Why 
Livealbumit::   Live in the UK 2008  The Final Riot! 
EP:t::   The Summer Tic EP  2010 Summer Tour EP  The Only Exception EP  Singles Club  The Holiday Sessions 
Singlet::   ”Pressure”  ”Emergency”  ”All We Know”  ”Misery Business”  ”Hallelujah”  ”Crushcrushcrush”  ”That’s What You Get”  ”Decode”  ”Ignorance”  ”Brick by Boring Brick”  ”The Only Exception”  ”Careful”  ”Playing God”  ”Monster”  ”Now”  ”Still Into You”  ”Daydreaming”  ”Ain’t It Fun”  ”Hard Times”  ”Told You So”  ”Fake Happy”  ”Rose-Colored Boy”  ”Caught in the Middle”  ”This Is Why”  ”The News”  ”C’est Comme Ça” 
Muuta::  Paramoren diskografia
Ylioppilaiden Kansainvälinen Apu

Ylioppilaiden Kansainvälinen Apu eli YKA oli vuosina 1961 -1971 toiminut järjestö, joka keräsi rahaa suomalaisilta opiskelijoilta kehitysmaista tulevien opiskelijoiden auttamiseksi.
Aiheesta muualla

Johanna Järvelä: Etujoukoista valtavirtaan Pro Gradu.  2008. Viitattu 18.2.2024.
Presidentti Martti Ahtisaari oli opiskelija-aktiivi ja globaalin kehityksen puolestapuhuja SYL
Ylitornion piiri

| Ylitornion piiri |
| --- | --- |
 Matarengin kirkko
 fiYlitornion piiri 
 66°23′24″N, 23°39′25″E 
Valtio:   Ruotsi
Maakunta:  Norrbotten
Lääni:  Norrbottenin lääni
Kunta:  Ylitornion kunta
Piirikoodi:  325020
Väestö
Väkiluku (2022):  2 344 
Ylitornion piiri (ruots. Övertorneå distrikt) sijaitsee Ylitornion kunnassa Ruotsissa. Sen väkiluku on 2 344  (31. joulukuuta 2022).
Aiheesta muualla

SCB Regina Web Map (Näyttää piirin rajat karttapalvelussa) Statistiska centralbyrån. (ruotsiksi)
Ylitornion kunnan piirit